शीर्षक: क्या मोदी-जिनपिंग कश्मीर पर करेंगे चर्चा?\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
चीन के राष्ट्रपति का इस तरह पहले पाकिस्तान के प्रधानमंत्री से मिलना और उसके तुरंत बाद भारत के दौरे पर आना सुर्खियों में रहा. ख़ासकर तब जब भारत और पाकिस्तान के बीच भारत प्रशासित कश्मीर का मसला बड़ा बन चुका है.

भारत प्रशासित कश्मीर के मुद्दे पर चीन शुरुआत में पाकिस्तान के पक्ष में खड़ा रहा है. भारत आने से पहले पाकिस्तान के प्रधानमंत्री के साथ मुलाक़ात के दौरान भी शी जिनपिंग ने दोहराया कि वो कश्मीर मामले में किसी भी तरह की एकतरफ़ा कार्रवाई का विरोध करते हैं. 

चीन ने कहा कि कश्मीर एक विवादित मुद्दा है और इसका समाधान शांतिपूर्ण तरीक़े से यूएन चार्टर और संयुक्त राष्ट्र सुरक्षा परिषद के प्रस्ताव और द्विपक्षीय समझौतों के आधार पर होना चाहिए.  

एक तरफ़ चीन कश्मीर के मुद्दे पर लगातार पाकिस्तान का साथ देता रहा है तो वहीं भारत के साथ भी अपने व्यापारिक रिश्तों को मज़बूत करने की भरसक कोशिशें कर रहा है. आखिर चीन एक ही वक़्त में भारत और पाकिस्तान दोनों का हाथ एक साथ पकड़कर चलता हुआ क्यों दिख रहा है?

समाप्त

शी जिनपिंग और नरेंद्र मोदी

मोदी-जिनपिंग मुलाक़ात पर इमरान का असर?

कश्मीर के बारे में चीन की ओर से आए बयान पर पाकिस्तान का कहना है कि चीन अपने राष्ट्रपति के भारत दौरे से पहले पाकिस्तान को भरोसे में लेना चाहता है. 

इस्लामाबाद में बीबीसी संवाददाता आसिफ़ फ़ारुक़ी के मुताबिक, पाकिस्तान के विदेश मंत्री शाह महमूद क़ुरैशी ने कहा था कि चीन, भारत के दौरे पर जाने से पहले पाकिस्तान की लीडरशिप को अपने भरोसे में लेना चाहता है. 

आसिफ़ फ़ारुखी कहते हैं, ''पाकिस्तान यह मान रहा है कि चीन के राष्ट्रपति भारत जाकर पाकिस्तान का पक्ष भारत के सामने रखेंगे.''

ऐसे में एक सवाल यह भी उठता है कि क्या इमरान ख़ान की शी जिनपिंग के साथ मुलाक़ात का असर जिनपिंग और मोदी की मुलाक़ात पर पड़ेगा.

इस पर दिल्ली में जवाहरलाल नेहरू विश्वविद्यालय में प्रोफ़ेसर स्वर्ण सिंह का मानना है कि मोदी जिनपिंग की मुलाक़ात पर पाकिस्तान का असर नहीं दिखेगा.

वो कहते हैं, ''पिछले एक साल में इमरान ख़ान ने चीन का तीसरा दौरा कर लिया है. यह दिखाता है कि पाकिस्तान किस तरह से हर चीज़ के लिए चीन पर निर्भर है. शायद इमरान और जिनपिंग का थोड़ा-सा असर मोदी-जिनपिंग की मुलाक़ात पर पड़ सकता है. लेकिन, हमें इसे इस तरह देखना चाहिए कि आज के वक़्त में पाकिस्तान चीन के लिए मजबूरी और परेशानी...